Zainteresirani investitorji v elektronska

komunikacijska omrežja in pripadajočo

infrastrukturo

Številka: 380-2/2020/6

Datum: 27. 7. 2021

Zadeva: Javni poziv za izkaz tržnega interesa za gradnjo širokopasovnih omrežij naslednje generacije s prenosno hitrostjo najmanj 30 Mb/s na področju Republike Slovenije v naslednjih treh (3) letih

Spoštovani,

Ministrstvo za javno upravo (v nadaljevanju: MJU) objavlja na podlagi prvega odstavka 11.a člena Zakona o elektronskih komunikacijah (Uradni list RS, št. 109/12, 110/13, 40/14 – ZIN-B, 54/14 – odl. US, 81/15 in 40/17; v nadaljevanju: ZEKom-1) naslednji javni poziv za izkaz tržnega interesa za gradnjo širokopasovnih omrežij naslednje generacije s prenosno hitrostjo najmanj 30 Mb/s na področju Republike Slovenije v naslednjih treh (3) letih.

1. **UVOD**

Enotni digitalni trg EU mora temeljiti na zanesljivih, zaupanja vrednih, hitrih in cenovno dostopnih omrežjih ter storitvah. Zelo visokozmogljiva internetna povezljivost je ključna infrastruktura za prenos podatkov, tako kot so ceste, železnice, pristanišča in letališča bistveni za prevoz blaga in ljudi. Ker je prenos podatkov za gospodarstvo in družbo vse bolj pomemben, je za našo družbo bistveno, da z vlaganjem v to infrastrukturo ostajamo konkurenčni in omogočamo nastanek novih podjetij in delovnih mest. Strateški cilji Evropske komisije do leta 2025 - Gigabitna družba so: gigabitna povezljivost za vse glavne spodbujevalce socialnoekonomskega razvoja, kot so šole, prometna vozlišča in glavni izvajalci javnih storitev ter digitalno intenzivna podjetja, neprekinjena pokritost z omrežji 5G za vsa mestna območja in vse glavne prizemne prometne poti ter dostop do internetne povezljivosti z navzdolnjo hitrostjo vsaj 100 Mb/s, ki se lahko nadgradi v gigabitno hitrost, za vsa evropska gospodinjstva na podeželju ali v mestih.

Zaradi načrtovane porabe javnih sredstev iz Sklada za okrevanje in odpornost ter drugih možnih inštrumentov ter ukrepov za spodbujanje gradnje širokopasovnih omrežij v naslednjih treh letih MJU poizveduje po tržnem interesu za gradnjo zgoraj navedenih omrežij. Poziv hkrati temelji na pravilih uporabe javnih sredstev za gradnjo širokopasovne infrastrukture v skladu s pravili državnih pomoči, po katerih je javna sredstva dovoljeno uporabiti le na območjih, kjer ustrezne širokopasovne infrastrukture ni na voljo in hkrati ni tržnega interesa za njeno gradnjo.

1. **JAVNI POZIV ZA IZKAZ TRŽNEGA INTERESA**

Z namenom določitve območij, na katerih bodo angažirana javna sredstva, tako imenovanih belih lis in pred objavo javnih razpisov za sofinanciranje gradnje odprtih širokopasovnih omrežij naslednje generacije, MJU na podlagi 11.a člena ZEKom-1 objavlja

**javni poziv**

vsem zainteresiranim investitorjem v elektronska komunikacijska omrežja in pripadajočo infrastrukturo, da

**izkažejo svoj tržni interes za gradnjo dostopovnih širokopasovnih elektronskih komunikacijskih omrežij naslednje generacije, ki bodo ves čas 24/7 omogočala zanesljivo zagotavljanje prenosne hitrost vsaj 30 Mb/s v smeri proti končnemu uporabniku, v Republiki Sloveniji v naslednjih treh (3) letih.**

1. **VKLJUČENA OBMOČJA**

V poizvedovanje po tržnem interesu so vključena vsa gospodinjstva na območju Republike Slovenije:

* na naslovih, kjer še ne obstaja ustrezna infrastruktura dostopovnih širokopasovnih elektronskih komunikacijskih omrežij naslednje generacije, ki bi ves čas 24/7 zanesljivo zagotavljala prenosno hitrost vsaj 30 Mb/s v smeri proti končnemu uporabniku,
* na naslovih, ki ne predstavljajo belih lis, za katere so bile v preteklosti že podpisane pogodbe za sofinanciranje gradnje odprtih širokopasovnih omrežij z javnimi sredstvi,
* na naslovih, za katere niso bile podpisane pogodbe o izvedbi tržnega interesa operaterjev  
  v letu 2019,
* na naslovih, ki ne predstavljajo belih lis, ki so vključene v javne razpise za sofinanciranje gradnje odprtih širokopasovnih omrežij z javnimi sredstvi, ki so trenutno v teku.

Pri tem dostopovna širokopasovna elektronska komunikacijska omrežja naslednje generacije (v nadaljevanju: NGA) pomenijo napredna omrežja, ki imajo vsaj naslednje značilnosti: (a) zanesljivo zagotavljanje zelo hitrih storitev na naročnika prek optičnih zalednih omrežij (ali omrežjih, ki temeljijo na enakovredni tehnologiji), dovolj blizu prostorov uporabnikov za dejansko zagotovitev zelo hitre povezave; (b) podpora različnim naprednim digitalnim storitvam vključno s konvergiranimi storitvami, ki temeljijo izključno na internetnem protokolu, ter (c) znatno višje hitrosti nalaganja (v primerjavi z osnovnimi širokopasovnimi omrežji). Na trenutni stopnji tržnega in tehnološkega razvoja so dostopovna omrežja naslednje generacije: (a) optična dostopovna omrežja (FTTx); (b) napredna nadgrajena kabelska omrežja in (c) nekatera napredna brezžična dostopovna omrežja, ki ves čas (24/7) omogočajo zanesljivo zagotavljanje zelo hitrih elektronskih komunikacijskih storitev s prenosno hitrostjo vsaj 30 Mb/s v smeri proti končnemu uporabniku.

V postopek poizvedovanja po tržnem interesu je vključenih 107.932 gospodinjstev. Zainteresiranim investitorjem v elektronska komunikacijska omrežja in pripadajočo infrastrukturo so za izkaz tržnega interesa po posameznem gospodinjstvu na voljo enolični identifikatorji naslovov gospodinjstev.

1. **POSTOPEK POIZVEDOVANJA PO TRŽNEM INTERESU**

Postopek poizvedovanja po tržnem interesu in določanja belih lis, na katerih bodo uporabljena javna sredstva za sofinanciranje gradnje širokopasovnih omrežij, bo potekal v naslednjih fazah:

* Javni poziv za izkaz tržnega interesa.
* Vnos podatkov zainteresiranih investitorjev v elektronska komunikacijska omrežja in pripadajočo infrastrukturo o tržnem interesu v spletno aplikacijo.
* Pisno obvestilo MJU o izkazanem tržnem interesu in posredovanje ustreznih dokazil.
* Morebitno usklajevanje med zainteresiranimi investitorji v elektronska komunikacijska omrežja in pripadajočo infrastrukturo v primeru prekrivajočega se tržnega interesa.
* Podpis pogodb o izvedbi tržnega interesa.
* Določitev in javna objava belih lis.
  1. **Poziv za izkaz tržnega interesa**

MJU poziva vse zainteresirane investitorje v elektronska komunikacijska omrežja in pripadajočo infrastrukturo, da **do četrtka, 30. septembra 2021 do 24.00 ure** izkažejo svoj tržni interes za gradnjo dostopovnih omrežij naslednje generacije za 107.932 gospodinjstev, ki so na področjih, kjer danes še ne obstaja ustrezna infrastruktura dostopovnih širokopasovnih elektronskih komunikacijskih omrežij naslednje generacije, ki bi le tem ves čas 24/7 zanesljivo zagotavljala prenosno hitrost vsaj 30 Mb/s v smeri proti končnemu uporabniku, v naslednjih treh (3) letih.

Izkazan tržni interes pomeni, da bo zainteresiran investitor v elektronska komunikacijska omrežja in pripadajočo infrastrukturo najkasneje v treh (3) letih tem gospodinjstvom na njihovih naslovih omogočil omrežne priključne točke (v nadaljevanju: OPT) s širokopasovno povezljivostjo preko NGA s prenosno hitrostjo vsaj 30 Mb/s v smeri proti končnemu uporabniku, ki mu bo vedno na voljo ves čas – 24 ur na dan, vse dni v tednu. Gospodinjstvom, ki trenutno niso zainteresirana za povezovanje v tako širokopasovno omrežje naslednje generacije, mora biti to povezovanje omogočeno kadarkoli v prihodnosti. Najkasneje po poteku treh let od podpisa pogodbe o izvedbi tržnega interesa je zainteresirani investitor v elektronska komunikacijska omrežja in pripadajočo infrastrukturo, ki je za gospodinjstva na določenem naslovu izkazal tržni interes, v skladu s svojimi javno objavljenimi pogoji gospodinjstvu na tem naslovu dolžan vzpostaviti tak OPT v roku 90 dni od prejema pisne zahteve s strani zainteresiranega končnega uporabnika ali ponudnika storitve. Šteje se, da je gospodinjstvu omogočeno povezovanje preko NGA s prenosno hitrostjo vsaj 30 Mb/s v smeri proti končnemu uporabniku, ko je omrežje, ki omogoča tako priključitev, v neposredni bližini. Za neposredno bližino omrežja se šteje razdalja do 200 m do kabelske kanalizacije ali do priključne točke, kjer je taka priključitev mogoča, če na tej razdalji ni ovir, ki bi preprečevale povezovanje, oziroma v primeru brezžičnih omrežij domet brezžičnega omrežja, ki še omogoča to zahtevano prenosno hitrost dostopa.

* 1. **Vnos podatkov o tržnem interesu v spletno aplikacijo**

Tržni interes morajo zainteresirani investitorji v elektronska komunikacijska omrežja in pripadajočo infrastrukturo izraziti preko spletne aplikacije, ki je dostopna na spletni strani:

<https://prostor-s.gov.si/ozkgji-ti/index.jsp>. Tu zainteresirani investitorji v elektronska komunikacijska omrežja in pripadajočo infrastrukturo tudi prevzamejo podatke o gospodinjstvih.

Datoteke z:

* navodili za dostop do spletne aplikacije,
* izmenjevalnim formatom za potrebe tržnega interesa in
* zahtevkom za dostop do podatkov in izražanje tržnega interesa za gradnjo omrežij elektronskih komunikacij za registrirane uporabnike

so na voljo na spletni strani:

https://www.gov.si/zbirke/javne-objave/javni-poziv-za-izkaz-trznega-interesa-za-gradnjo-sirokopasovnih-omrezij-naslednje-generacije-s-prenosno-hitrostjo-najmanj-30-mbs-na-podrocju-republike-slovenije-v-naslednjih-treh-letih/

Izpolnjen zahtevek za dostop do podatkov in izražanje tržnega interesa za gradnjo omrežij elektronskih komunikacij za registrirane uporabnike zainteresirani investitorji v elektronska komunikacijska omrežja in pripadajočo infrastrukturo pošljejo na e-naslova:gp.mju@gov.si in zvonimir.unijat@gov.si, s pripisom v naslovu: DOSTOP DO TESTIRANJA TI 2021, najkasneje do vključno četrtka, 23. septembra 2021. V primeru, da je dostop do postopkov izražanja tržnega interesa omogočen že iz preteklosti, ta velja tudi za ta postopek in tega zahtevka ni potrebno ponovno pošiljati. V primeru, da so podatki spremenjeni (npr. novo digitalno potrdilo), nam pošljite izpolnjen zahtevek s spremenjenimi podatki, da se vam bo dostop ponovno omogočil.

Podatki o gospodinjstvih za navedeno področje so na voljo za prevzem od **29. julija 2021 naprej.**

**Zainteresirani investitorji v elektronska komunikacijska omrežja in pripadajočo infrastrukturo morajo svoj tržni interes izraziti z vnosom ustreznih podatkov v navedeno spletno aplikacijo najkasneje** **do četrtka, 30. septembra 2021 do 24.00 ure**. Podatki o tržnem interesu, ki bodo oddani po tem roku, ne bodo upoštevani v nadaljnjih postopkih določanja belih lis, ki bodo podlaga za sofinanciranje gradnje odprtih širokopasovnih omrežij naslednje generacije z javnimi sredstvi.

* 1. **Pisno obvestilo MJU o izkazanem tržnem interesu in posredovanje ustreznih dokazil**

V skladu z drugim odstavkom 11.a člena ZEKom-1 morajo zainteresirani investitorji v elektronska komunikacijska omrežja in pripadajočo infrastrukturo o izraženem tržnem interesu, ki so ga vnesli v spletno aplikacijo, **najkasneje do petka, 8. oktobra 2021 do 12.00 ure MJU tudi pisno obvestiti na elektronski naslov gp.mju@gov.si .**

Pisno obvestilo mora vsebovati najmanj naslednje:

* informacije o načrtovanem projektu: podatke o številu vseh OPT na posameznih naslovih ter njihovo skupno število za vse naslove skupaj, za katere je zainteresirani investitor v elektronska komunikacijska omrežja in pripadajočo infrastrukturo izkazal tržni interes,
* podrobni časovni načrt gradnje po naslovih vseh OPT, ki jih bo zainteresirani investitor v elektronska komunikacijska omrežja in pripadajočo infrastrukturo omogočil v določenih polletnih intervalih, pri čemer mora upoštevati naslednje zahteve:
  + po koncu prvih šestih (6.) mesecev od datuma podpisa pogodbe bo omogočil vsaj 2 % skupnega števila vseh OPT, za katere je izkazal tržni interes,
  + po koncu prvih dvanajstih (12.) mesecev od datuma podpisa pogodbe bo omogočil vsaj 20 % skupnega števila vseh OPT, za katere je izkazal tržni interes,
  + po koncu prvih osemnajstih (18.) mesecev od datuma podpisa pogodbe bo omogočil vsaj 40 % skupnega števila vseh OPT, za katere je izkazal tržni interes,
  + po koncu prvih štiriindvajsetih (24.) mesecev od datuma podpisa pogodbe bo omogočil vsaj 60 % skupnega števila vseh OPT, za katere je izkazal tržni interes,
  + po koncu prvih tridesetih (30.) mesecev od datuma podpisa pogodbe bo omogočil vsaj 80 % skupnega števila vseh OPT, za katere je izkazal tržni interes in
  + po koncu šestintridesetih (36.) mesecev od datuma podpisa pogodbe bo omogočil 100 % skupnega števila vseh OPT, za katere je izkazal tržni interes.
* dokazila o finančni izvedljivosti načrtovanih investicijskih projektov: verodostojen poslovni načrt in druge priloge s katerimi bo zainteresirani investitor v elektronska komunikacijska omrežja in pripadajočo infrastrukturo ustrezno izkazal izvedljivost izraženega tržnega interesa,
* primernosti predvidenih tehnologij glede na zastavljene cilje: podatke o načrtovani uporabi tehnologiji in primernosti predvidenih tehnologij glede na zastavljene cilje, s katerimi bo zainteresirani investitor v elektronska komunikacijska omrežja in pripadajočo infrastrukturo izvedel tržni interes, vključno s podatki o omogočenih prenosnih hitrostih in podatki o spoštovanju standardov in pravil uporabe radijskega spektra
* morebitne druge priloge, s katerimi bo zainteresirani investitor v elektronska komunikacijska omrežja in pripadajočo infrastrukturo verodostojno izkazal izvedljivost izraženega tržnega interesa
* podatek ali se zainteresirani investitor v elektronska komunikacijska omrežja in pripadajočo infrastrukturo strinja, da v primeru prekrivajočega se tržnega interesa MJU o njegovem izkazanem tržnem interesu lahko obvesti druge zainteresirane investitorje v elektronska komunikacijska omrežja in pripadajočo infrastrukturo, ki so za ista gospodinjstva izkazali tržni interes z namenom morebitnega dogovora med njimi.

Pisno obvestilo zainteresiranega investitorja v elektronska komunikacijska omrežja in pripadajočo infrastrukturo bo priloga pogodbe med MJU in zainteresiranim investitorjem v elektronska komunikacijska omrežja in pripadajočo infrastrukturo o izvedbi izraženega tržnega interesa.

Če zainteresirani investitor v elektronska komunikacijska omrežja in pripadajočo infrastrukturo z obvestilom tržnega interesa ne bo verodostojno izkazal, bo MJU izdal odločbo, s katero mu tržnega interesa ne bo priznal. Odločba ministrstva je dokončna.

Izkaz tržnega interesa s strani zainteresiranega investitorja v elektronska komunikacijska omrežja in pripadajočo infrastrukturo je nepreklicen razen v primeru prekrivajočega se tržnega interesa, če se zainteresirani investitorji v elektronska komunikacijska omrežja in pripadajočo infrastrukturo dogovorijo o izvedbi tržnega interesa v izogib gradnji podvojene infrastrukture.

Zainteresirani investitorji v elektronska komunikacijska omrežja in pripadajočo infrastrukturo, ki so v tem postopku izkazali svoj tržni interes in zanj z MJU podpisali pogodbo, morajo v roku treh mesecev od izgradnje oziroma omogočitve vse zgrajene in tudi omogočene OPT ter pripadajočo infrastrukturo vpisati v evidenco v skladu s 14. členom ZEKom-1.

MJU bo najmanj vsakih šest mesecev preveril izpolnjevanje zavez iz časovnega načrta gradnje. V primeru zamujanja izvedbe predvidenih aktivnosti iz časovnice za več kot leto dni bo MJU odstopil od pogodbe. Pri preverjanju mejnikov iz časovnice MJU upošteva podatke o vpisanih OPT v skladu s 14. členom ZEKom-1. Z dnem odstopa od pogodbe zaradi investitorjeve kršitve se šteje, da zainteresirani investitor v elektronska komunikacijska omrežja in pripadajočo infrastrukturo ni izpolnil obveznosti gradnje v skladu z izkazanim tržnim interesom po tej pogodbi.

* 1. **Morebitno usklajevanje med zainteresiranimi investitorji v elektronska komunikacijska omrežja in pripadajočo infrastrukturo v primeru prekrivajočega se tržnega interesa**

V primeru ugotovitve prekrivajočega se tržnega interesa in ob upoštevanju morebitnega soglasja zainteresiranih investitorjev v elektronska komunikacijska omrežja in pripadajočo infrastrukturo za izmenjavo podatkov o prekrivajočem se tržnem interesu bo MJU v skladu s tretjim odstavkom 11.a člena ZEKom-1 o prekrivajočem tržnem interesu pisno obvestil vpletene zainteresirane investitorje v elektronska komunikacijska omrežja in pripadajočo infrastrukturo. Zainteresirani investitorji v elektronska komunikacijska omrežja in pripadajočo infrastrukturo, katerih tržni interes se prekriva, se lahko medsebojno sporazumejo in uskladijo področja tržnega interesa, s tem da sklenejo medsebojni dogovor v skladu s predpisi, ki urejajo preprečevanje omejevanja konkurence. V primeru dogovora morajo zainteresirani investitorji v elektronska komunikacijska omrežja in pripadajočo infrastrukturo v 15 dneh po sklenitvi dogovora prenovljene podatke vnesti v spletno aplikacijo in na MJU poslati novo obvestilo. Če dogovor ne bo sklenjen, bo MJU upošteval prvotno izražen tržni interes posamičnega zainteresiranega investitorja v elektronska komunikacijska omrežja in pripadajočo infrastrukturo.

* 1. **Podpis pogodbe o izvedbi tržnega interesa**

Po končanem postopku izkazovanja tržnega interesa bo zainteresirani investitor v elektronska komunikacijska omrežja in pripadajočo infrastrukturo, ki bo izkazal tržni interes za gradnjo omrežij elektronskih komunikacij, z MJU podpisal pogodbo, s katero se zavezuje, da bo v treh letih od podpisa zgradil širokopasovno omrežje naslednje generacije na območjih, v obsegu in po časovnem načrtu, kakšne je izkazal v pisnem obvestilu MJU. Če zainteresirani investitor v elektronska komunikacijska omrežja in pripadajočo infrastrukturo pogodbe v 15 dneh ne podpiše, se šteje, da je odstopil od izkazanega tržnega interesa. V tem primeru bo MJU izdal odločbo, s katero mu tržnega interesa ne bo priznal.

MJU bo po podpisu pogodb o izvedbi tržnega interesa zagotovil javnost podatkov o izkazanem tržnem interesu.

* 1. **Določitev belih lis**

Glede na izkaz tržnega interesa in podpisane pogodbe o njegovi izvedbi bo MJU določil področja belih lis, na katerih bodo uporabljena javna sredstva za sofinanciranje gradnje širokopasovnih omrežij.

Če zainteresirani investitor v elektronska komunikacijska omrežja in pripadajočo infrastrukturo ne bo izvajal tržnega interesa v skladu s podpisano pogodbo in bo pri tem s predvidenimi aktivnostmi zamujal za več kot leto dni, bo MJU zaradi kršitve zainteresiranega investitorja v elektronska komunikacijska omrežja in pripadajočo infrastrukturo odstopil od pogodbe in v tem delu tržnega interesa ne bo upošteval ter bo o tem obvestil Agencijo za komunikacijska omrežja in storitve Republike Slovenije (v nadaljevanju: AKOS). Z dnem odstopa od pogodbe zaradi kršitve zainteresiranega investitorja v elektronska komunikacijska omrežja in pripadajočo infrastrukturo se šteje, da zainteresirani investitor v elektronska komunikacijska omrežja in pripadajočo infrastrukturo ni izpolnil obveznosti gradnje iz sedmega odstavka 11.a člena ZEKom-1.

1. **OSTALE INFORMACIJE**

Po končanem testiranju tržnega interesa bo AKOS na podlagi 11.a člena ZEKom-1 v skladu s svojimi pooblastili opravljal nadzor nad izpolnitvijo obveznosti zainteresiranega investitorja v elektronska komunikacijska omrežja in pripadajočo infrastrukturo, ki bo izkazal tržni interes za gradnjo.

Vsa morebitna vprašanja v zvezi z objavo tega poziva pošljite pisno na **Ministrstvo za javno upravo, Direktorat za informacijsko družbo, Tržaška cesta 21, 1000 Ljubljana** ali nae-naslov:gp.mju@gov.si **s pripisom v naslovu: TESTIRANJE TRŽNEGA INTERESA 2021**.

MJU bo na svoji spletni strani: https://www.gov.si/zbirke/javne-objave/javni-poziv-za-izkaz-trznega-interesa-za-gradnjo-sirokopasovnih-omrezij-naslednje-generacije-s-prenosno-hitrostjo-najmanj-30-mbs-na-podrocju-republike-slovenije-v-naslednjih-treh-letih/ sproti objavljal odgovore na vprašanja. Zadnji datum za oddajo vprašanj je četrtek, 23. septembra 2021.

Pripravil:

Zvonimir Unijat Boštjan Koritnik

sekretar minister

Poslano:

* Zainteresirani investitorji v elektronska komunikacijska omrežja in pripadajočo infrastrukturo

V vednost:

* Agencija za komunikacijska omrežja in storitve Republike Slovenije, [info.box@akos-rs.si](mailto:info.box@akos-rs.si)

Objavljeno:

* na spletni strani MJU: https://www.gov.si/zbirke/javne-objave/javni-poziv-za-izkaz-trznega-interesa-za-gradnjo-sirokopasovnih-omrezij-naslednje-generacije-s-prenosno-hitrostjo-najmanj-30-mbs-na-podrocju-republike-slovenije-v-naslednjih-treh-letih/